SPRÁVA ZO ZAHRANIČNEJ PRACOVNEJ CESTY č. 179/2015

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 13.7.2015 (00:01) – 29.7.2015 (12:10),
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci júl 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som počas ZPC v mesiaci júl 2015 plnila.  
Podrobnejšie záznamy o uskutočnených stretnutiach, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac júl 2015 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Taktiež výzvy na hľadanie partnerov a zapojenie sa do vytvárajúcich sa konzorcií najmä v oblasti MSCA IF a dopravy. 
Rovnako som poskytla e-mailové a telefonické konzultácie k príprave projektu H2020 v oblasti spoločenskej výzvy Bezpečné spoločnosti, ktoré pripravuje Ministerstvo vnútra SR; SME instrumentu v oblasti dopravy a MSCA. A tiež konzultácie pre Ministerstvo financií SR k programu Horizont 2020. 
Účasť na konferenciách, seminárov a programových výborov 
Počas mesiaca júl 2015 som sa mala niekoľko stretnutí. Ich podrobný prehľad je uvedený v tabuľke časti 4 tejto správy. 
V mesiaci júl 2015 sa konala IGLO pracovná skupina pre Marie Sklodowska-Curie Akcie, ktorej hlavnou témou boli akcie COFUND. Projektová manažérka Julie Sainz z DG EAG, EK predstavila základné ciele a prínosy tejto akcie, spôsoby financovania a možné synergie s európskymi štrukturálnymi fondmi. A tiež odprezentovala posledné štatistiky a výhľad pracovného programu pre MSCA COFUND na roky 2016 a 2017. 

V rámci lepšej spolupráce a efektívnejšej výmeny informácií sme zorganizovali stretnutie styčných kancelárií pre výskum a vývoj Českej republiky (CZELO), Poľska (PolSCA) a Maďarska (HuNOr) vo forme pracovných raňajok. Hlavným bodom stretnutia bolo predstavenie a prezentácia priorít českej vlády počas práve prebiehajúceho predsedníctva ČR v rámci Vyšehradskej skupiny. Jedna z hlavných priorít je energetika a úspešná implementácia projektu Energetickej únie. Taktiež nukleárna energia ako spoľahlivá nízkouhlíková technológia, pričom v tomto bode bude dôraz najmä na nevyhnutnosť pokračovania vo výskume v tejto oblasti. Jedna z ďalších priorít je kybernetická bezpečnosť a zvýšenie spolupráce v rámci platforiem pre kybernetickú bezpečnosť a tiež výskumných centier a centier excelentnosti v strednej a východnej Európe. Jedna z viacerých priorít je tiež kohézna politika a ESIF a rovnako cezhraničné projekty financované z Investičného plánu pre Európu EFSI. 
Na stretnutí bol jeden z ďalších programov návrh témy na konferenciu, ktorú bude organizovať CZELO v spolupráci s ďalšími V4 kanceláriami. Predbežná téma by mala byť zameraná na excelentný výskum v krajinách V4. Okrem iného sme si na stretnutí vymenili  aktuálne informácie a najnovšie kroky zo strany Európskej komisie ako aj ČŠ v rámci nového nastavenia systému odmeňovania výskumníkov v projektoch Horizontu 2020.  

Počas ZPC v mesiaci júl som sa stretla s Ivanom Hromadom, druhým tajomníkom na Stálom zastúpení SR pri EÚ, aby som získala aktuálny prehľad o politickom vývoji v oblasti vzdelávania a programu podporujúceho mobilitu Erasmus+. Na stretnutí sme tiež prebrali priority rezortu MŠVVaŠ počas SK PRESS, plánované neformálne podujatia k téme vzdelávania a priority TRIA počas celého obdobia 1,5 roku v Rade EÚ. 

Prevádzkovanie informačného portálu
Počas mesiaca júl som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. Zamerala som sa najmä na informovanie o nadchádzajúcich informačných dňoch, ktoré sa budú konať v Bruseli k novým pracovným programom na roky 2016/2017. 
Prezentácia a popularizácia slovenského výskumu a inovácií
V rámci popularizácie výskumu a inovácií na Slovensku, v SLORD pripravujeme konferenciu s témou „Smart and Green Transport in Slovakia“, ktorej cieľom je predstaviť to najlepšie, čo Slovensko môže ponúknuť v oblasti dopravy a prezentácia svetovo úspešných firiem aktívnych v automobilovom sektore.  
Taktiež pripravujeme podujatia a neformálne akcie, ktoré budú organizované počas SK PRESS na lepšiu propagáciu slovenského výskumu a vedy a jednotlivých výskumníkov. Navrhla som možných rečníkov počas plánovaných neformálnych stretnutí „Večery s vedou“,  

Organizačná a administratívna činnosť v SLORD
V mesiaci júl som prekladala faktúru pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR. Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú uvedené v kapitole 4 jednotlivé stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. 

Stretnutia a rokovania

Máj 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
17.7.2015	09:30 – 11:00	SLORD	SLORD	Katerina Slavikova, CZELO
Soňa Jarošová, CZELO
Eszter Lakos, HuNOr
Katarzyna Tanrnawska PolSCa	V4 Breakfast 	Katerina Slávikova z CZELO predstavila priority českej vlády počas prebiehajúceho predsedníctva vo V4. Druhým bodom stretnutia bol návrh témy na budúcoročnú V4 konferenciu, ktorú budú opäť organizovať styčné kancelárie V4. Posledným bodom bola výmena aktuálnych informácií a nastavenie ďalších stretnutí. Ďalšie stretnutie by sa malo uskutočniť v prvej polovici septembra.     	
22.7. 2015	12:30 – 14:00	Rue de la Loi 130	Terézia Lesayová	Ivan Hromada, druhý tajomník SZ SR pri EÚ, mládež a vzdelávanie	Výmena aktuálnych informácií v oblasti vzdelávania, Erasmus+ 	Výmena aktuálnych informácií 	
23.7. 2015	12:30 – 13:30	Rada EÚ, Justus Lipsius, 	Terézia Lesayová	Kamil Šaško, Ministerstvo financií SR 	Konzultácie k Horizontu 2020	Konzultácie k Horizontu 2020	
23.7.2015	13:30 – 14:30	EK, DG COM, Place Madou 	Terézia Lesayová	Veronika Švecová, Project manager, DG COM	Konzultácie 	Konzultácie 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto sú priebežne zverejňované na webe SLORD. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Rovnako je dobré zintenzívniť spoluprácu v rámci krajín V4. 
Rovnako dôležité bude dôkladne a podrobne poskytovať informácie aj o Investičnom Junckerovom pláne EFSI a možnosti projektov.  
Rovnako dôležité bude bližšie spolupracovať s krajinami  V4, aby bola výmena informácií ešte efektívnejšia. Zároveň bude dobré do týchto stretnutí časom zapájať aj diplomatov pre výskum a vývoj zo stálych zastúpení krajín V4, aby sme mali najnovšie politické informácie. Taktiež by sa mala viac zintenzívniť aj spolupráca s Holandskom, ako krajinou v rámci predsedníckeho TRIA.  
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. V rámci pripravovanej SLORD konferencie na tému „Smart and Green Transport in Slovakia“ bude potrebné získať zástupcov vybraných spoločností a univerzít aktívnych v oblasti automobilového priemyslu a rovnako ich odprezentovať zahraničným kolegom nie len v rámci IGLO, ale aj ostaných regiónov a zástupcov európskych inštitúcií. Konferencia bude výbornou príležitosťou na prezentáciu slovenského výskumu a inovácií v oblasti dopravy. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 7.8.2015
								
Správu schválil:  prof. RNDr. Ján TURŇA, CSc., generálny riaditeľ  ......................................